Óscar Rubio

L'Óscar és el germà gran del Pol. Té 23 anys. Està bastant amargat per la feina, és l'únic de la família que treballa tot el dia, i fins i tot alguns dissabtes. Té una relació complicada amb el Pol, a qui retreu que no aporti diners a casa.

## Biografia

### Primera Temporada

**Aristòtil**

    Quan l'Óscar arriba a casa, es torna a discutir amb el seu germà ja que aquest segueix estudiant i no treballa. Li diu que ara mateix ell és l'únic que porta ingressos a casa i li tira en cara que no serveix per estudiar perquè sempre suspèn.

**Foucault**

    L’Óscar arriba a casa i li demana al Pol que es vengui la moto ja que necessiten els diners, però el Pol es nega, acte seguit els hi tallen la llum per no pagar. Ell i el seu germà organitzen l’enterrament de la seva àvia a la funerària i se’n adona de que no tenen els diner per pagar-li l’enterrament que es mereixia, però l’Óscar es capfica en donar-li el millor enterrament possible encara que s’hagin d’endeutar. El Pol li diu que ara que la seva àvia no hi és vindran més deutes. L’Óscar li respon que li preocupen més els diners que l’àvia i li diu que es posi a treballar d’una vegada.

### Segona Temporada

**Els Presocràtics**

     L'Óscar comenta amb la seva família que està esperant per una promoció en l'empresa, però que haurà d'esperar 4 anys, fet que al Pol no li acaba de fer el pes.

**Montaigne**

     El Pol mentrestant està a casa encara amb l'Óscar i no anirà a primera hora. Li diu que anirà a comprar roba, i l'Óscar li pregunta que amb quins diners. El Pol li diu que són els seus diners i acaba la discussió. Abans de que marxi, el Pol li pregunta per la seva mare, ja que a vegades no la recorda. El Pol arriba a casa i troba al seu pare amb una cadira de massatge nova. El Pol s'enfada amb el seu pare ja que esta malgastant els diners que ell i l'Óscar estan guanyant, i l'Alfonso li diu que a casa seva farà el que vulgui. El Pol li diu que no veurà ni un duro més del seu sou i marxa enfadat.

**Engels**

     L’Óscar ha anat a l’Institut per portar-li les claus al Pol, quan es troben a l’Eugeni i la Glòria, que s’alegren de veure a un exalumne. Abans de marxar, l’Óscar li diu que arregli la situació amb el seu pare, ja que encara no es parlen.

**Zizek**

     L’Óscar deixa passar a casa a la Tània, que ha vingut a veure al Pol i li explica que ell també va anar al Guimerà. Quan el Pol torna, li explica que la Tània està a casa, i al Pol no li fa cap gràcia saber-ho.

**Boeci**

     El Pol li demana explicacions al seu germà, ja que ha descobert que ja no està treballant al taller. L’Óscar li explica que el van fer fora i que va demanar un crèdit per poder seguir pagant les factures. Acorden no dir-li res al seu pare i solucionar el problema els dos junts.

### Tercera Temporada

**Walter Benjamin**

     El seu germà arriba a casa amb un paquet, però no sap que hi ha a dins. Llavors el Pol li explica que l’han tornat a agafar al bar. L’Óscar enganxa al seu germà venent marihuana i s’enfada amb ell. Li diu que ho deixi, però el Pol li diu que és la única opció que els hi queda. Arriba a casa, i els hi explica al seu pare i al seu germà que ha d’arreglar la moto d’un client, per dissimular ja que el seu pare no sap que l’han acomiadat.

**Albert Camus**

     L’Óscar, ara també camell, ajuda al seu germà en una venda. Ell, a diferència del Pol està nerviós ja que porta a sobre 3 grams de cocaïna.

**Kierkegaard**

     L’Óscar, amb el seu germà, riu un altre cop del seu pare discutint per telèfon. Però deixa de riure quan li pregunta on ha estat ja que no l’ha vist al taller. Per sort l’Óscar aconsegueix enganyar-lo dient-li que tenia el dia lliure i que se l’ha passat tirant curriculums per deixar el taller. A casa, ell i el seu germà discuteixen sobre si continuar venent o no. L’Óscar vol deixar-ho, preocupat per si el brot del Gerard va ser culpa seva, però el Pol li demana que no el deixi tirat. Llavors el seu pare els hi ensenya unes fotos seves de quan eren petits i els hi diu que està molt decepcionat en el que s’han convertit.

**Plotí**

     L’Óscar es presenta a l’Institut i es troba al Merlí. Li explica que s’ha de reunir amb l’Eugeni per una entrevista de feina i aquest li indica el camí. Al dia següent, l’Óscar comença a treballar a l’Institut en el servei de manteniment, fent que el seu germà es senti incòmode de tenir-lo allà treballant.

**Zygmunt Bauman**

     L’Óscar està arreglant una bombeta de la sala de professors, quan la Silvana es presenta, i li explica que vindrà un tribunal per decidir si atorgar al centre 10.000€ per fer reformes. L’Eugeni li explica que l’Óscar és el germà del Pol, i l’Eugeni continua amb els preparatius pel tribunal. La Silvana li ensenya una foto seva a l’Óscar de quan estudiava al Guimerà, quan arriba l’Oksana que li demana a la Silvana si pot cuidar al Nil fins que el reculli la seva mare. La Silvana diu que no pot, però l’Óscar s’ofereix i l’Oksana el deixa amb ell. Aprofita per presentar-se ja que el Pol encara no ho ha fet. L’Oksana arriba i veu que l’Óscar li està donant un iogurt al Nil, i el frena ràpidament. Li explica que el Nil es intolerant a la lactosa i se l’emporta enfadada. L’Óscar s’intenta disculpar, dient que no ho sabia, però l’Oksana tira milles enfadada. La Silvana li pregunta a l’Óscar com ha anat fer de cangur, i l’Óscar li explica que l’Oksana s’ha enfadat amb ell per donar-li un iogurt. La Silvana i l’Óscar continuen flirtejant, fins que els dos s’acaben embolicant en la sala de professors. L’Óscar està arreglant una finestra, quan arriba la Silvana. L’Óscar, indirectament li diu que ningú pot saber el què ha passat, ja que s’hi està jugant la feina, i la Silvana li diu que no es preocupi, que guardarà el secret. L’Óscar es troba a l’Oksana que li pregunta amb qui ha deixat el nen avui. L’Oksana es torna a enfadar, però l’Óscar li diu que si tant perillós era, l’hauria d’haver avisat que era intolerant. L’Óscar li pregunta, arran del seu nom, on va néixer. L’Oksana li explica que va néixer a Ucraïna i que la van adoptar. L’Óscar li pregunta si hi vol tornar, però l’Oksana marxa mig ofesa. S’ho repensa i li explica que li agradaria tornar, i llavors ja si que s’acomiaden. L’Oksana no sap molt bé què sent, ja que segueix enfadada, però l’Óscar ha sigut el primer que li ha preguntat pels seus orígens. El Pol arriba a casa, mentre el seu germà està arreglant la torradora a la cuina. El Pol s’ofereix a ajudar-lo i li pregunta per la feina de l’Institut. L’Óscar li explica que li agrada l’Oksana, però li demana que es quedi al marge. El Pol li diu que creu que està enamorat de la noia que li va tirar el pastís a la cara.

**Hegel**

     L’Óscar està netejant el passadís, quan arriba l’Oksana i l’Óscar aprofita per continuar picant-la. Seguidament arriba l’Iván corrents que rellisca amb l’aigua i cau al terra xop. L’Iván li demana a l’Óscar que li obri la taquilla ja que ha perdut la clau. L’Óscar s’hi nega de bon començament, pensant que l’està enganyant, però finalment accedeix, i seguint amb el dia girat de l’Iván, troben que la taquilla esta inundada i el seu treball inclòs. Ha arribat la campanya de donació de Sang al Guimerà, i l’Óscar ajuda a la Glòria amb els preparatius. L’Óscar li torna a agrair que penses en ell per la feina, però la Glòria li confessa que va ser idea del Merlí. La Glòria li explica també que ha conegut al seu pare. Que té una entrada difícil però que desprès és un tros de pa. L’Óscar va a veure al seu germà desprès de que hagi donat sang. L’Óscar li explica que va ser el Merlí qui el va recomanar per la feina. L’Óscar li pregunta per l’Oksana, ja que no l’ha vist i està molt enamorat.

**Sant Agustí**

     L’Óscar para a l’Oksana pel passadís, i li proposa fer algun pla els dos junts, però l’Oksana li diu que no pot, ja que té pediatra amb el nen. L’Óscar li diu que la pot acompanyar, però l’Oksana li diu que no cal, que ja podran quedar algun altre dia els dos i marxa amb presses. L’Oksana obre la taquilla i s’hi troba un regal pel Nil. L’Óscar li explica que l’ha deixat ell allà, però l’Oksana s’enfada de que li hagi obert la taquilla. L’Óscar li diu que li pot donar ella, o sinó els pot acompanyar al parc i li dona ell mateix. L’Oksana li torna a dir que s’ha de cuidar del seu fill, però l’Óscar li diu que a ell no li molesta el seu fill i que no el posi d’excusa, però que si no vol, no insistirà més. L’Oksana s’ho repensa, i li diu que li doni ell el regal. L’Óscar li dona el regal al Nil, i li encanta. Li ha regalat un cotxe i l’Oksana li explica que en té molts. L’Oksana li pregunta per la seva mare, i l’Óscar li explica que va morir quan tenia 15 anys. Quan l’Óscar li pregunta si encara vol tornar a Ucraïna, l’Oksana li diu que ningú l’espera allà, ja que la seva família la té aquí. L’Óscar i l’Oksana han acabat a la casa dels Rubio, asseguts a sobre d’una catifa de l’àvia de l’Óscar. L’Oksana li diu que ha sigut l’únic que s’ha interessat per la seva infància a Ucraïna, i l’Óscar s’ho pren dient que és únic. Els dos s’acosten lentament i s’acaben fent un petó.